钦定古今图书集成/明伦汇编/氏族典/第120卷 > 陈君宾
## 钦定古今图书集成/明伦汇编/氏族典/第120卷 > 陈君宾

按《唐书陈君宾传》：“君宾，陈鄱阳王伯山子也。仕隋为
襄国通守。武德初，挈郡听命，封东阳郡公，迁邢州刺
史。贞观初，徙邓州。州承丧乱后，百姓流穴，君宾加意
劳徕，不期月皆还自业。明年，四方霜潦，独君宾所治
有年储仓充羡，蒲、虞二州民就食其境，太宗下诏劳
之。是岁入为太府少卿，转少府少监，坐事免，起为虔”
州刺史，卒。